^8 • A G. Otto, 



vertebralem , quae itidem in venam iugularem externam inse- 

 ritur, perducit. Hunc peculiarem sanguinis a cerebro reflu- 

 xum, quo animalia citata ab homine discrepant, non minus in 

 permultis aliis animalibus inveni et facile, ni fallor, ex situ 

 et directione capitis in omnibus quadrupedibus, multo diversis 

 ab homine, declarandum esse puto. Iam in Simiis nonnullis 

 canalem temporalem inveni, sed in Cercopithecis, Cynocephalis, 

 etc. adhuc parvus apparuit, in Simiis Americanis vero et Lemu- 

 ribus multo maior; porro eum observavi in Mustela Marte 

 et Foina, Viverra Canadensi, Mephiti suffocante, Lutra, Gulo- 

 ne, in Canibus, Phocis, Myrmecophaga iubata et tridactyla, 

 Dasypode, Didelphibus pluribus, omnibus Ruminantibus 

 et Equo; sed non in Tricheco rosmaro, Bradypodibus , Sue 

 et Cetaceis; in genere Felium canalem nonnisi in nonnullis 

 iuvenilibus detegere potui. 



Praeter vias, iam designatas, quibus sanguis e cerebro 

 effluit, duae aliae adhuc nominandae sunt, cum sinus caver- 

 nosus plerumque cum vena maxillari interna, et sinus longi- 

 tudinalis cum profundis orbitae venis, per singularem ossis 

 frontis canalem anastomoses efficiant. 



§. 27. 



Quae denique Saissy protulit de eximia magnitudine va- 

 sorum corporis internorum, cum externis comparatorum, ne- 

 quaquam probare possum, et nullum certe hac in re discri- 

 men inter animalia soporosa et reliqua detegere potui. Ve- 

 na cava superior quidem duplex est in Vespertilionibus , Eri- 

 naceis, Soricibus, Myoxis, Hypudaeis, Muribus, Cricetis, Di- 

 podibus, Merionibus, Arctomybus et Sciuro, sed haud minus 

 in Castore , Lepore , Cuniculo et , uti notum est, in nonnullis 

 quoque aliis animalibus ; nec vasa artuum , aurium et caudae 

 minores mihi visa sunt, quam in ceteris animalibus. 



